Convention People's Party (CPP)

**Convention people's Patty (CPP)** dinɛ ka ti boun ye el la. Ba da zi'el Anɔraʋg paati (CPP) la nɛ Sigir 1949 saŋa ka Nkrumah da aan yi United Gold Coast Convention (UGCC) ni la.

### Pin'iligin
Convention peopleasaanam la Ghana kpɛla la. La'asʋg kanɛ da dɔl din nya'aŋ da anɛ United Gold Coast Convention (UGCC) line ka ba da zi'eli li Mɔttʋl 1947 la ni ka Gbammi'idib nɛ Da'aditib kpɛɛmnam da an li tuoŋgatib la. Ban da bɔɔd ye ba yalig la'asʋg la ka mɛ ia sʋŋir kati wa'ae ban ye ba zabi faane Ghana yi na'asaanam nu'usin la zʋg, Tuoŋgatib la da gban'e ka gaŋ gbaʋnsɔbid ye o li ba tuon gɔs yaligir la yɛla ka la'am sʋŋ ka tiakir kanɛ ka bɔɔd la nyaŋi kena. Dasaʋŋ pɔl kanɛ an lɔya, Ebenezer Ako Adjei ka ba da gaŋ ye o tʋm gbaʋnsɔbid tʋʋma la tis (UGCC) ka ba yɔɔd o, ka o zan'as ka lɛɛ pa'al o pʋtɛn'ɛr ye ba gaŋim Kwame Nkrumah onɛ da bɛ na'asaateŋ (London) ka mɔr Gɔmma na'am nya'ab baŋir la ka o kena di'e kpɛʋŋ la. Ako Adjei da mi'i Nkrumah nɛ ye o tiraan bɛ Lincoln University linɛ bɛ United State, Lincoln School of Economics la ni. Onɛ mɛ da lɛm an zugraan kʋdʋg tis West African Students' Union (WASU) bɛ London zin'ikanɛ ka ba da an yiiga dim di'e o Britain pʋʋgin on da naam United State kena la.

UGCC tuongatib la da pʋ ki'is Ako Adjei pian'ad la ka sid siak ye ba na buol Kwame Nkrumah onɛ pʋn dɛŋim mɔr baŋir bɛdigʋ kati wa'ae Gɔmena na'am nya'ab dɔɔg tigisʋg nɛ tuon gaadʋg piini la. O da pʋn dɛŋim la'as nɛ George Padmore nɛ ninsieba ka ba buol Pan-African Congress la'asʋg  linɛ paas anu bɛ Manchester 1945 saŋa England pʋʋgin. Nkrumah mɛŋ-mɛŋ da pʋn dɛŋim dɔlis suoya kɔn'ɔb-kɔn'ɔbi pian'a nyain tis na'asaanam banɛ da faane temis  kɔn'ɔb-kɔn'ɔb dʋnia wʋsa la, la'asʋg la siak ka gban'e si'el. O da anɛ pʋtɛn'ɛr nɛ sʋnkpi'em daan kanɛ ka ba gɔs ka ɔnɛ na nya'aŋ li Ghana na'akim la nɛ nidib la wʋsa tuon tʋm tʋʋŋkpi'eŋi sʋŋ National Libration Movement la.

Pin'ligin la, Nkrumah da pʋ bɔɔd ye o siaki di'e kpɛʋŋ la, on da pʋm mi' ye UGCC la la'asʋg la mɛŋ nɛ ba gban'abanɛ bɛ la pʋ bi'igi paae onɛ mɔr pʋtɛn'ɛr nɛ gban'asia bɔɔdin ye o maali ti Ghana nɛ Africa wʋsa la. Amaa o da sɔns nɛ o taaba ka siaki di'e li ka lɛɛ mi' o pʋtɛn'ɛrin ye li tun'e pʋ yʋʋgɛ ka on nɛ Gcc la kʋ lɛn nyaŋi tʋm. Sapal 14,1947 daar, Kwame Nkrumah da gban'e pʋtɛn'ɛpaalig bɛ Liverpool na'asaateŋ on nɛ o zua Kojo Botsio onɛ da paas WASU la ni ka ba an suor, ani ka ba pin'il pʋtɛn'ɛpaalig kati ken Ghana Gɔmma na'am labaya yɛla.

Ba da nɔki Nkrumah pa'ali ba UGCC komatii tʋntʋnib la ye onɛ an ba  gbansɔbid la nɛ samampiid 28,1947 daar, ka li pʋ yʋʋgɛ ka pin'il UGCC yaligir nɛ sʋŋir ieb tʋʋma la la'asid na'akim nɛ pʋ'asada dɔlisid teŋkpɛmis banɛ bɛ na'asaanam nu'usin la na'akim nɛ pʋ'asada la'asʋgnam ni. (Tʋntʋʋnli, Apowa Literary and Social Club) nɛ Ashanti Confederacy (tʋntʋʋnli Asante Youth Association -AYA) dinɛ ka ba nidib da anɛ, kpaadib, da' ditib, dɔrʋbanam, sakuya, pa'anib, gbansɔbidib banɛ ka ba bɛdigʋ naae nɛ elementary school bɛn. Pin'lʋgʋn la, UGCC la da mɔr o nidib bi'ela la ka ba bɛ kɔlʋgnɔɔr tempʋtitada la ni nɛ Kibi pʋʋgʋn. Ba da pʋ mɔr ya'adanam la sieba bɛ Kambʋnteŋa ka mɛ pʋm pʋ maal nimua ye ba ia sʋŋiri yi Turu sʋ'ʋlʋm la'asʋgnam la nii. Nkrumah da ied tiakir la zug, o da duoe giligi paae zin'is la wʋsa buol la'asʋgnam kɔn'ɔb-kɔn'ɔb ka nwadis ayuobʋ bɛn ma'a ka UGCC la paam ya'ada Ghana kpɛla wʋsa.

### 1948 Kadaama la yɛla.
Kwame Nkrumah da ti paae Ghana kpɛla 1947 naarin na la, ka nɔŋgbanwa'abaanlʋg sieba pʋn dɛŋ'm bɛ nidib la teŋ la zi'esim yɛla kati ken bumbɔɔdim nam kar ka di ligidinam mɛ dʋt la yɛla. Kpaadib sʋnf da pʋ malls nɛ ban da kʋʋd kɔkɔ banɛ ka wiim gban'e ba basid ka pʋ tisidi ba si'el-si'el la. Tʋntʋŋkʋda banɛ da zab bɛ World war II la ni tis na'ab teŋ la ka pʋ nyɛ yɔɔd ka li mɔr gbin la mɛ la'am bɛnɛ namisʋgin wʋʋ nidib la wʋsa n bɛ si'em la.

Na'anam la nɛ Gɔmma na'adɔɔg la sɔsɔ da pʋ kɛlig nidib la daʋŋ an si'el teŋin la ka li ti kena anɛ ye Nii Kwabena Bonne II, nɛ Osu Alata Mantse li tuonɛ zabi tis nidib la kati ken teŋ la tʋlʋgʋr nɛ si'elnam ligidi dʋt tɔ'ɔtɔ si'em la. Nkrumah da ti paae Ghana na la, the nwadig bɛn ka nidib la sʋndaʋŋ la wʋsa paam kʋkɔr pian'a ye ba kad kʋkpiʋŋ lʋga banɛ ka na'asaanam bɛɛ saam sʋ'ʋe la bas, Nii Kwabena Bonne II da buol la'asʋg la Yʋʋmpaal 26, 1948.

Kadib la da tɔlisnɛ alaa ti paae wʋʋ nwadig ka tuoŋgatib la nɛ Gɔmma la nɛ kʋkpiʋŋ lʋga banɛ anɛ Association West African Merchants (AWAM) sɔnsid la'ad la ligidi sier yɛla. Ya'a baa bi'ela da kae tis Tʋntʋnkʋda la nɛ Kwame Nkrumah nɛ Dr. Joseph Boakye Danquah nɛ ban ti yina pian'a tis nidib la Ankara pʋʋgʋn ba na'adɔɔg la'asʋg daar, Fʋlʋnfʋʋg 20, 1948 daar. Gbaʋŋ kanɛ ka ba sɔb ye ba tis Gɔmma la ka li pian'ad ba daʋŋ yɛla la.

## Ghana wusa kpɛɛmnam

## Vɔɔt kanl

### Zugraan nam vɔɔtug

### Wadmaannib vɔɔtug

## Gbanvɛɛnsa